text: Vejle og Fredericia frikommuner
  06 april 2011 kl. 18.50
  Vejle og Fredericia kommuner bliver frikommuner, erfarer tvsyd.dk. Det betyder, at kommunerne får større selvstyre fra 1. januar næste år.
  Indenrigs- og sundhedsminister Bertel Haarder (V) kommer først torsdag med den endelige udmelding om de kommuner, der er valgt. Det samlede ansøgerfelt var på 21 kommuner i hele landet. Kun ni er valgt.
  Ansøgerfeltet omfattede Vejle, Fredericia, Bornholm, Roskilde, Odsherred, Sønderborg, Fredensborg, Kolding, Fanø (med Læsø), Silkeborg, Viborg, Hedensted, Holstebro, Vesthimmerland, Aalborg og Frederikshavn.
  Frikommuneforsøget skal løbe i fem år. Hensigten er at udvikle mindre bureaukratiske metoder til at styre kommunerne.
   
  Bertel Haarder har tidligere sagt, at frikommunerne kan lave forsøg med "stort set alt, der ikke lige vedrører grundloven, menneskerettighederne og borgernes helt elementære krav".
  